1. ΝΟΜΟΘΕΤ. ΔΙΑΤΑΓΜΑ της 22/25 Αυγ. 1923 Περί εξόδων κηδείας των αποβιούντων δημοσίων υπαλλήλων και υπηρετών. Άρθρ.1.-1.Τα έξοδα κηδείας των αποβιούντων τακτικών δημοσίων υπαλλήλων και υπηρετών, βαρύνουσι το Δημόσιον, καταβάλλονται δε δια χρηματικού εντάλματος του αρμοδίου Υπουργείου, επί τη βάσει των απαιτουμένων δικαιολογητικών, υποβαλλομένων υπό των ενδιαφερομένων, εντός μηνός από του θανάτου του υπαλλήλου. 2.Τα έξοδα ταύτα κανονίζονται αναλόγως του βαθμού του αποβιούντος υπαλλήλου (κατ' ανώτατον όριον, ως εξής:Γενικών Γραμματέων και λοιπών ανωτάτων υπαλλήλων δραχ. 4.000. Τμηματαρχών δραχ. 3.500. Εισηγητών και γραμματέων δραχ. 2.500. Ακολούθων και γραφέων δραχ. 1.500. Λοιπών κατωτάτων υπαλλήλων και υπηρετών δραχ. 1.000). Δια το ποσόν των εξόδων βλ. ήδη άρθρ.87 του Δημοσιοϋπαλ. Κώδικος (ανωτ. σελ. 278). Άρθρ.2.-Δια την καταβολήν των εξόδων κηδείας αναγράφεται ιδία πίστωσις εις τον προϋπολογισμόν των εξόδων του Υπουργείου Υγιεινής, Προνοίας και Αντιλήψεως. Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 